section_heading: Prva sezona
paragraph_text: Yugijev djed Yugiju daje drevni egipatski antikvitet - tisućljetnu zagonetku. Yugiju uspije ono što još nikom nije uspjelo - složi sve dijelove tisućljetne zagonetke i iz nje se oslobađa 5000 godina star duh koji se zove Yami.Ne sjeća se svog života, samo zna da je bio faraon u starom Egiptu. Kada Yugi upadne u probleme Yami preuzima stvar u svoje ruke. Yugi jednog dana pobijedi Seto Kaibu,vrhunskog igrača dvoboja čudovišta. Maksimilijan Pegaz,čovjek koji je tvorac igre i nepobjedivi dvobojnik želi zarobiti Yamijevu dušu kako bi prisvojio njegove faraonske moći,pomoću kojih želi oživiti mrtvu suprugu Ceciliju.Kako bi Pegaz privukao Yugija i Yamija na svoj kartaški turnir,uzme dušu Yugijevog djeda. Yugi se prijavi na turnir kako bi spasio svog djeda.